laion/Wikipedia-Exotic huggingface dataset:
খয়রা-লেজ চুটকি

খয়রা-লেজ চুটকি (ফিসুলুলা রুফিকুডা ) পুরাতন বিশ্বের চুটকি পরিবারের প্যাসারিফর্মিসের একটি ছোট পাসেরাইন পাখি। খয়রা-লেজ চুটকির উচ্চতা মাত্র ১৪ সেন্টিমিটার। এরা পাহাড়ি পরিবেশে বসবাস করা পাখি। হিমালয়ে প্রজনন করে এবং শীতকাটায় দক্ষিণ-পশ্চিম ভারতের নীলগিরি পর্বতেএই পাখিগুলো পরিযায়ী পাখি। ৩০টির মতো চুটকি (Flycatcher)  বাংলাদেশে দেখা যায় এবং এরা সবাই পরিযায়ী। বাংলাদেশে শীতে তারা থাকে এবং গ্রীষ্মে ডিম পাড়তে চলে যায় উত্তরের দিকে। সবচেয়ে কাছের যারা তারা নেপাল-ভুটানের পাহাড়ের উচ্চতায় বাসা করার জন্য চলে যায়। অন্য চুটকিরা (Flycatcher) উত্তরের আরো দূরে আফগানিস্তান, ইরানসহ প্রভৃতি দেশে চলে যায়। শীতের আবাস এবং গ্রীষ্মের আবাস। নীলগিরি পর্বত অর্থাৎ, দক্ষিণ-পশ্চিম ভারতে সে শীতটা কাটায়। আর গ্রীষ্মে চলে যায় দক্ষিণ-পশ্চিম ভারতের শেষ মাথা অর্থাৎ শ্রীলঙ্কা, আফগানিস্তান, পাকিস্তান প্রভৃতি দেশের পর্বতের উপরে বাসা করে ছানা ফোটায়। ‘খয়রা-লেজ চুটকি’ পাখিটি শীত কাটাতে বাংলাদেশেও আসে। "Muscicapa ruficauda"। বিপদগ্রস্ত প্রজাতির আইইউসিএন লাল তালিকা। সংস্করণ 2012.2। প্রকৃতি সংরক্ষণের জন্য আন্তর্জাতিক ইউনিয়ন। 2012। সংগ্রহের তারিখ 24/10/2012।  এখানে তারিখের মান পরীক্ষা করুন: |সংগ্রহের-তারিখ= (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link) "নতুন পাখি পেল বাংলাদেশ"। প্রথম আলো। সংগ্রহের তারিখ ২০১৯-০৭-০১।  Clement, P.। "Rusty-tailed Flycatcher (Muscicapa ruficauda)"। Handbook of the Birds of the World Alive। Lynx Edicions। সংগ্রহের তারিখ ১৪ জুন ২০১৬। (সদস্যতা প্রয়োজনীয়) Voelker, G.; Huntley, J.W. (২০১৬)। "Resolving taxonomic uncertainty and historical biogeographic patterns in Muscicapa flycatchers and their allies": 618–625। ডিওআই:10.1016/j.ympev.2015.09.026। পিএমআইডি 26475615।  Voelker, G.; Bowie, R.C.K. (২০১৬)। "Replacement names for Chapinia and Ripleyia (Aves: Passeriformes: Muscicapidae)": 599। ডিওআই:10.11646/zootaxa.4107.4.9।  Hooper, D.M.; Olsson, U. (২০১৬)। "The Rusty-tailed Flycatcher (Muscicapa ruficauda; Aves: Muscicapidae) is a member of the genus Ficedula": 56–61। ডিওআই:10.1016/j.ympev.2016.05.036। পিএমআইডি 27246102।  "বাংলাদেশে নতুন পাখি"। Jugantor। সংগ্রহের তারিখ ২০১৯-০৭-০১।
আশুতোষ ভট্টাচার্য

আশুতোষ ভট্টাচার্য (জন্ম জানুয়ারি ১৭ ১৯০৯ – মৃত্যু মার্চ ১৯ ১৯৮৪) একজন বিশিষ্ট বাংলা সাহিত্য ও লোকসংস্কৃতি গবেষক ও অধ্যাপক। জন্ম অবিভক্ত বাংলার ময়মনসিংহ জেলার ঢালুয়াতে। পিতা মুরারিমোহন ভট্টাচার্য। ঢাকা বিশ্ববিদ্যালয় থেকে প্রথমে বাংলা সাহিত্যে (১৯৩২) ও পরে সংস্কৃতে এমএ পাশ করেন। ঢাকা বিশ্ববিদ্যালয়ে অধ্যাপনা করেন ১৯৩৫ থেকে ১৯৪৭ পর্যন্ত। এরপর সাত বছর আর্কিওলজিক্যাল সার্ভে অব ইন্ডিয়ায় সহায়ক গবেষকের কাজ করেন। ১৯৫৫ সালে কলকাতা বিশ্ববিদ্যালয়ে যোগ দিয়ে ১৯৫৯ সালে পিএইচডি ডিগ্রি অর্জন করেন। ১৯৬৭ সালে উক্ত বিশ্ববিদ্যালয়ের রবীন্দ্র অধ্যাপক এবং ১৯৭০ সালে বাংলা বিভাগের প্রধান হন। অবসর গ্রহণ করেন ১৯৭৮ সালে। আশুতোষ ভট্টাচার্যের গবেষণার প্রধান বিষয় ছিল লোকসংস্কৃতি। এই বিষয়ে তিনি অনেক নিবন্ধও রচনা করেন। পুরুলিয়ার ছৌ নাচ তিনিই বিশ্বের সমক্ষে প্রথম তুলে ধরেন। তার রচিত গ্রন্থগুলির মধ্যে ‘বাংলা মঙ্গলকাব্যের ইতিহাস’, ‘বাংলার লোকসাহিত্য’, ‘বাইশ কবির মনসামঙ্গল’, ‘পুরুলিয়া থেকে আমেরিকা’ প্রভৃতি উল্লেখযোগ্য। গবেষণার স্বীকৃতি রূপে ১৯৫০ সালে কলকাতা বিশ্ববিদ্যালয় থেকে সরোজিনী বসু স্বর্ণপদক, ১৯৬১ সালে শিশির স্মৃতি পুরস্কার পান এবং ১৯৬৯ সালে সঙ্গীত নাটক অকাদেমির ফেলো নির্বাচিত হন। এছাড়া লোকসংস্কৃতি পরিষদ, নিখিলবঙ্গ সাহিত্য-সম্মেলন ইত্যাদি বহু সম্মেলনে প্রতিনিধিত্ব করেন। আমেরিকা ও ইউরোপের একাধিক স্থানে লোকসংস্কৃতি বিষয়ে বক্তৃতাও দেন। সুবোধচন্দ্র সেনগুপ্ত ও অঞ্জলি বসু (২০০২)। বাঙালি চরিতাভিধান, প্রথম খণ্ড,। কলকাতা: সাহিত্য সংসদ।  * বাঙালি চরিতাভিধান, প্রথম খণ্ড, সুবোধচন্দ্র সেনগুপ্ত ও অঞ্জলি বসু সম্পাদিত, সাহিত্য সংসদ, কলকাতা, ২০০২
শ্রীপ্রিয়া

শ্রীপ্রিয়া হচ্ছেন ভারতের একজন সাবেক চলচ্চিত্র অভিনেত্রী। তামিল, তেলুগু, মালয়লম, কন্নড় এবং হিন্দি ভাষায় শ্রীপ্রিয়া মোট ৩০০টির মত চলচ্চিত্রে অভিনয় করেছিলেন; এর মধ্যে ২০০টিই তামিল ভাষার। ১৯৭৩ সাল থেকে ১৯৮৬ সাল পর্যন্ত শ্রীপ্রিয়া মুখ্য ভূমিকায় অভিনয় করতেন এরপর '৮৭ সাল থেকে '৯২ পর্যন্ত তিনি সাপোর্টিং রোলে অভিনয় করা শুরু করেন। তামিল এবং তেলুগু ভাষায় কিছু চলচ্চিত্র পরিচালনাও করেন তিনি। ১৯৭৩ সালের চলচ্চিত্র বিশালীতে শ্রীপ্রিয়া প্রথম অভিনয় করেন, এরপর ১৯৭৪ সালের চলচ্চিত্র মুরুগান কাটিয়া ভাড়িতে অভিনয় করার সুযোগ পান যেটি পি মাধবন পরিচালনা করেছিলেন। তিনি কমল হাসন, রজনীকান্ত এবং শিবাজী গণেশন এর মত নামকরা চলচ্চিত্র অভিনেতাদের সঙ্গে অভিনয় করার সুযোগ পেয়েছিলেন। সত্তরের দশকের শেষের দিকে এবং আশির দশকের শুরুর দিকে শ্রীপ্রিয়া অভিনীত চলচ্চিত্র ব্যবসাসফল হয়েছিলো, সি রুদ্রায়া পরিচালিত আভাল আপ্পাদিদান (১৯৭৭) এ শ্রীপ্রিয়া মঞ্জু চরিত্রে অভিনয় করে 'তামিলনাড়ু রাজ্য পুরস্কার' জিতেছিলেন। "The Hindu : Tamil Nadu / Chennai News : "I owe what I am today to cinema""। ২৩ ফেব্রুয়ারি ২০০৭ তারিখে মূল থেকে আর্কাইভ করা। সংগ্রহের তারিখ ১৫ জুলাই ২০১৯।  Films[স্থায়ীভাবে অকার্যকর সংযোগ] http://www.newindianexpress.com/entertainment/tamil/Im-angry-at-whats-happening-Sripriya/2013/09/02/article1762968.ece%7CI'm[স্থায়ীভাবে অকার্যকর সংযোগ] angry at what's happening ইন্টারনেট মুভি ডেটাবেজে শ্রীপ্রিয়া (ইংরেজি)
শ্রীকুমার বন্দ্যোপাধ্যায়

শ্রীকুমার বন্দ্যোপাধ্যায় (জন্ম ১৫ অক্টোবর ১৮৯২ – মৃত্যু ২৮ ফেব্রুয়ারি ১৯৭০) বিশিষ্ট অধ্যাপক ও বাংলা ও ইংরেজি সাহিত্য গবেষক।তার জন্ম বীরভূম জেলার কুশমোরে। পিতা মধুসূদন বন্দ্যোপাধ্যায় ছিলেন বিশিষ্ট সাহিত্য সমালোচক। ১৯০৬ সালে এন্ট্রান্স পাশ করে ১৯০৮ সালে হেতমপুর কলেজ থেকে এফ.এ. পরীক্ষায় চতুর্দশ স্থান অধিকার করেন ও স্কটিশ চার্চ কলেজ থেকে ঈশান স্কলার হয়ে বি.এ. এবং ১৯১২ সালে এম.এ. পরীক্ষাতেও ইংরেজিতে প্রথম শ্রেণিতে প্রথম হন। ১৯২৭ সালে ‘রোমান্টিক থিওরি – ওয়ার্ডসওয়ার্থ অ্যান্ড কোলরিজ’ থিসিসের ভিত্তিতে পিএইচডি উপাধি অর্জন করেন। কর্মজীবনে ইংরেজি সাহিত্যের অধ্যাপনা করেন রিপন কলেজ, প্রেসিডেন্সি কলেজ ও কলকাতা বিশ্ববিদ্যালয়ে। এরপর কিছুকাল রাজশাহী কলেজে অধ্যাপনা করার পর পুনরায় কলকাতার প্রেসিডেন্সি কলেজে ফিরে আসেন। এরপর সরকারি চাকুরি ত্যাগ করে কলকাতা বিশ্ববিদ্যালয়ের রামতনু লাহিড়ী অধ্যাপক নিযুক্ত হন ও ১৯৫৫ সাল অবধি ওই পদে বহাল থাকেন। স্বাধীন ভারতে ভারতীয় জাতীয় কংগ্রেসের রাজনীতিতেও অংশ নিয়েছিলেন ও পশ্চিমবঙ্গের ব্যবস্থাপক সভার সদস্য হয়েছিলেন। তার রচিত গ্রন্থগুলির মধ্যে ‘ইংরেজি সাহিত্যের ইতিহাস’, ‘বঙ্গ সাহিত্যে উপন্যাসের ধারা’, ‘বাঙ্গালা সাহিত্যের কথা’, ‘সাহিত্য ও সংস্কৃতির তীর্থসঙ্গমে’ প্রভৃতি উল্লেখযোগ্য। বাঙালি চরিতাভিধান, প্রথম খণ্ড, সুবোধচন্দ্র সেনগুপ্ত ও অঞ্জলি বসু সম্পাদিত, সাহিত্য সংসদ, কলকাতা, ২০০২
২০১৯–২০ অস্ট্রেলিয়া ক্রিকেট দলের দক্ষিণ আফ্রিকা সফর

অস্ট্রেলিয়া ক্রিকেট দল তিনটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য দক্ষিণ আফ্রিকা সফর করে, যা ফেব্রুয়ারি থেকে মার্চ ২০২০-এ অনুষ্ঠিত হয়। দক্ষিণ আফ্রিকা টসে জিতে ফিল্ডিংয়ের সিদ্ধান্ত নেয়। পাইট ফন বিলজোন (দক্ষিণ আফ্রিকা) তার টি২০আই অভিষেক হয়। অ্যাস্টন অ্যাগার অস্ট্রেলিয়ার হয়ে দ্বিতীয় বোলার হয়েছিলেন এবং সামগ্রিকভাবে ১৩তম হন টি২০আইতে হ্যাটট্রিক। অ্যাস্টন অ্যাগার (অস্ট্রেলিয়া) এছাড়াও তার প্রথম গ্রহণ পাঁচ-উইকেট প্রাপ্তি টি২০আইতে। এটি ছিল দক্ষিণ আফ্রিকার টি-টুয়েন্টিতে সর্বনিম্ন মোট। রানের বিচারে এটি টি-টোয়েন্টিতে দক্ষিণ আফ্রিকার সবচেয়ে বড় পরাজয়। দক্ষিণ আফ্রিকা টসে জিতে ব্যাটিংয়ের সিদ্ধান্ত নেয়। দক্ষিণ আফ্রিকা টসে জিতে ফিল্ডিংয়ের সিদ্ধান্ত নেয়। দক্ষিণ আফ্রিকা টসে জিতে ব্যাটিংয়ের সিদ্ধান্ত নেয়। জ্যানেম্যান মালান ও কাইল ভেরেইন (দক্ষিণ আফ্রিকা) উভয়ই তার ওডিআই অভিষেক হয়। প্যাট কামিন্স (অস্ট্রেলিয়া) ওডিআইতে তার ১০০তম উইকেট নিয়েছে। হেইনরিখ ক্লাসেন (দক্ষিণ আফ্রিকা) ওডিআইতে নিজের প্রথম সেঞ্চুরি করেছিলেন। অস্ট্রেলিয়া টসে জিতে ব্যাটিংয়ের সিদ্ধান্ত নেয়। লুঙ্গি এনগিডি ওডিআইতে ৫০ উইকেট শিকারের ম্যাচের দিক থেকে দক্ষিণ আফ্রিকার হয়ে দ্রুততম বোলার হয়েছেন (২৬)। ওডিআই ক্রিকেটে তার প্রথম পাঁচ-উইকেট লাভ করেন। জ্যানেম্যান মালান (দক্ষিণ আফ্রিকা) ওডিআইতে প্রথম সেঞ্চুরি করেছিলেন। দক্ষিণ আফ্রিকা টসে জিতে ফিল্ডিংয়ের সিদ্ধান্ত নেয়। ড্যারিন ডুপাভিলন (দক্ষিণ আফ্রিকা) তার ওডিআই অভিষেক হয়। মারনাস লাবুশেন (অস্ট্রেলিয়া) ওডিআইতে প্রথম সেঞ্চুরি করেছিলেন। "CA-BCCI dispute shunts New Zealand's tour to late March"। ESPN Cricinfo। সংগ্রহের তারিখ ৫ মে ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Men's Future Tours Programme" (পিডিএফ)। International Cricket Council। সংগ্রহের তারিখ ১১ জানুয়ারি ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ঔষধনির্মাণ বিজ্ঞান

ঔষধনির্মাণ বিজ্ঞান (Pharmaceutics) বলতে ঔষধ প্রস্তুতি ও ব্যবহার বিজ্ঞানের একটি শাখাকে বোঝায় যেখানে কোনও নতুন রাসায়নিক উপাদান (কিংবা পুরাতন ঔষধ) থেকে রোগীদের জন্য নিরাপদ মাত্রার ও কার্যকর ঔষধ নির্মাণ করার প্রক্রিয়া আলোচনা করা হয়। ঔষধনির্মাণ বিজ্ঞানকে একক মাত্রার ঔষধ নকশাকরণের বিজ্ঞান (Science of Dosage Form Design) নামেও ডাকা হয়। ঔষধীয় গুণাগুণবিশিষ্ট অনেক রাসায়নিক পদার্থ থাকলেও ঔষধের উদ্দীষ্ট ক্রিয়াস্থলে চিকিৎসার জন্য যথার্থ পরিমাণে উপস্থিতি নিশ্চিত করতে বিশেষ পদ্ধতিগত সাহায্যের প্রয়োজন হয়। ঔষধনির্মাণ বিজ্ঞানে ঔষধের সূত্রায়ন অর্থাৎ ঔষধের সূত্রভিত্তিক প্রস্তুতির সাথে দেহে ঔষধের প্রয়োগ ও দেহাভ্যন্তরে ঔষধের বিতরণের মধ্যে যোগসূত্র স্থাপন করা হয়। অন্য ভাষায়, ঔষধনির্মাণ বিজ্ঞানে বিশুদ্ধ ঔষধীয় পদার্থ(সমূহ) থেকে আদর্শ একক মাত্রার (dosage form) ব্যবহারযোগ্য ঔষধ নির্মাণ নিয়ে আলোচনা করা হয়। এর মধ্যে থাকে কার্যকরী ঔষধি যৌগের সাথে ব্যবহার করা অতিরিক্ত যৌগসমূহের ব্যবহার (Excipients), প্রয়োজনীয় যন্ত্রপাতির বিবরণ (Tooling), প্রস্তুতপ্রণালী (Formulation and Preparation), মোড়কজাতকরণ (Packaging) ও তার উপকরণ, ইত্যাদি। একক মাত্রার ঔষধ নকশাকরণ (Dosage Form Design) ঔষধনির্মাণ বিজ্ঞানের অন্তর্ভুক্ত। এই উপবিভাগে ঔষধের কণা ও তার বৈশিষ্ট্য প্রাধান্য পায়; সাথে থাকে পূর্বপ্রস্তুতি (Preformulation)। পূর্বপ্রস্তুতি বলতে বোঝায় ঔষধের প্রস্তুতির পূর্বে করণীয় বিষয়সমুহ, যেমন- ট্যাবলেট তৈরির ক্ষেত্রে প্রয়োজন তার ত্বরান্বিত স্থায়িত্ব পরীক্ষা (Accelerated Stability Testing)। ঔষধনির্মাণ বিজ্ঞানের শাখাগুলির মধ্যে আছে: ঔষধ সূত্রায়ন ঔষধ উৎপাদন প্রদানকারী ঔষধালয় (Dispensing pharmacy) ঔষধনির্মাণ প্রযুক্তি ভৌত ঔষধ প্রস্তুতি ও ব্যবহার বিজ্ঞান ঔষধনির্মাণ আইনশাস্ত্র বিশুদ্ধ ঔষধীয় উপাদান সাধারণত সাদা কেলালাসার বা আকৃতিহীন গুঁড়া ধরনের হয়। চিকিৎসা একটি বিজ্ঞানে পরিণত হবার আগে ঔষধ প্রস্তুতি ও ব্যবহারবিদেরা ঔষধ অপরিবর্তনীয় রূপেই সাধারণত ব্যবস্থা করতেন। বর্তমানে বেশির ভাগ ঔষধ একক মাত্রায় প্রয়োগ করা হয়। রোগীর কাছে ঔষধকে কী রূপে উপস্থাপন করা হয়, ঔষধের রোগীভিত্তিক কর্মক্ষমতা তার উপর নির্ভর করে। "What is Pharmaceutics? &#124; Pharmaceutics"। Sop.washington.edu। ২০১৩-০৮-২৩ তারিখে মূল থেকে আর্কাইভ করা। সংগ্রহের তারিখ ২০১৩-০৮-২৬।  Rhodes, edited by Gilbert S. Banker, Christopher T. (২০০২)। Modern Pharmaceutics, 1. (5th সংস্করণ)। Hoboken: Informa Healthcare। আইএসবিএন 0824744691। উদ্ধৃতি শৈলী রক্ষণাবেক্ষণ: অতিরিক্ত লেখা: লেখকগণের তালিকা (link)
আবদুস সবুর (অভিনেতা)

আব্দুস সবুর হলেন একজন বাংলাদেশী শিল্প নির্দেশক এবং অভিনেতা। তিনি পাঁচবার শ্রেষ্ঠ শিল্প নির্দেশক বিভাগে জাতীয় চলচ্চিত্র পুরস্কার হিসেবে পুরস্কার লাভ করেন, চলচ্চিত্রসমূহ হলো: সূর্যগ্রহণ (১৯৭৬), আরাধনা (১৯৭৯), শুভদা (১৯৮৬), বিরহ ব্যাথা (১৯৮৯), এবং ঘাতক (১৯৯৪)। জীবন নৌকা - ১৯৮১ মাটির পাহাড় - ১৯৫৯ কখনো আসেনি - ১৯৬১ তালাশ - ১৯৬৩ রূপবান - ১৯৬৫ বেহুলা - ১৯৬৬ নবাব সিরাজউদ্দৌলা - ১৯৬৭ দর্শন - ১৯৬৭ নয়ন তারা - ১৯৬৭ আনোয়ারা - ১৯৬৭ দুই ভাই - ১৯৬৮ তুম মেরে হো - ১৯৬৮ শুয়ে নাদিয়া জাগে পানি - ১৯৬৮ সংসার - ১৯৬৮ পীচ ঢালা পথ - ১৯৬৮ নীল আকাশের নিচে - ১৯৬৯ জোয়ার ভাটা - ১৯৬৯ জীবন থেকে নেয়া - ১৯৭০ দর্পচূর্ণ - ১৯৭০ আপন পর - ১৯৭০ সাধারণ মেয়ে - ১৯৭০ ক খ গ ঘ ঙ - ১৯৭০ দীপ নেভে নাই - ১৯৭০ স্বরলিপি - ১৯৭১ নাচের পুতুল - ১৯৭১ অবুঝ মন - ১৯৭২ ইয়ে করে বিয়ে - ১৯৭২ ছন্দ হরিয়ে গেলো - ১৯৭২ ঝড়ের পাখি - ১৯৭৩ স্বপ্ন দিয়ে ঘেরা - ১৯৭৩ রংবাজ - ১৯৭৩ সংগ্রাম - ১৯৭৩ আলোর মিছিল - ১৯৭৪ মাসুদ রানা - ১৯৭৪ বৃষ্টি - ১৯৭৬ সূর্যগ্রহণ - ১৯৭৬ মতি মহল - ১৯৭৭ তুফান - ১৯৭৮ বধূ বিদায় - ১৯৭৮ অলংকার - ১৯৭৮ দিন যায় কথা থাকে - ১৯৭৯ সূর্য সংগ্রাম - ১৯৭৯ মাটির ঘর - ১৯৭৯ আরাধনা - ১৯৭৯ শেষ উত্তর - ১৯৮০ জীবন নৌকা - ১৯৮১ কলমিলতা - ১৯৮১ লাল কাজল - ১৯৮২ নতুন বউ - ১৯৮৩ নাগ পূর্ণিমা - ১৯৮৩ চন্দ্রনাথ - ১৯৮৪ শুভদা - ১৯৮৬ বিরহ ব্যথা - ১৯৮৯ শীর্ষ রংবাজ - ১৯৯১ অচেনা - ১৯৯১ উত্থান পতন - ১৯৯২ সতর্ক শয়তান - ১৯৯৩ ঘাতক - ১৯৯৪ কমান্ডার - ১৯৯৪ বিশ্ব প্রেমিক - ১৯৯৫ পালাবি কোথায়? - ১৯৯৭ এখনো অনেক রাত - ১৯৯৭ ম্যাডাম ফুলি - ১৯৯৯ পাগলা ঘণ্টা - ১৯৯৯ "জাতীয় চলচ্চিত্র পুরস্কার প্রাপ্তদের নামের তালিকা (১৯৭৫-২০১২)"। বাংলাদেশ সরকার। বাংলাদেশ চলচ্চিত্র উন্নয়ন কর্পোরেশন। সংগ্রহের তারিখ ২৯ মার্চ ২০১৯।  ইন্টারনেট মুভি ডেটাবেজে আবদুস সবুর (ইংরেজি)
ট্যাকিয়ন

ট্যাকিয়ন (Tachyon) এক ধরনের কাল্পনিক (হাইপোথেটিক্যাল) কণা যার বেগ আলোর চেয়ে বেশি। যদিও অনেক পদার্থবিদ তা স্বীকার করেন না কারণ তা পদার্থবিদ্যাকেই অস্বীকার করে। ট্যাকিয়নের প্রথম বর্ণনা দিয়েছিলেন জার্মান পদার্থবিজ্ঞানী আর্নল্ড সমারফেল্ড; অবশ্য George Sudarshan, Olexa-Myron Bilaniuk, Vijay Deshpande এবং Gerald Feinberg-ই এ বিষয়ক গবেষণার তাত্ত্বিক কাঠামোটি তৈরি করেছিলেন। এ চারজন বিজ্ঞানীকেই ১৯৬০এর দশকে ট্যাকিয়ন নামকরণের কৃতিত্ব দেয়া হয়। অনেক আলোচনাতেই ট্যাকিয়নীয় ক্ষেত্রের অবতারণা করতে হয়, যেমন, বোসনীয় তন্তু তত্ত্ব। বিশেষ আপেক্ষিকতার ভাষায় ট্যাকিয়ন এমন এক কণা যার স্থান-সদৃশ চার-ভরবেগ এবং কাল্পনিক সঠিক সময় আছে। ট্যাকিয়ন শক্তি-ভরবেগ লেখের স্থান-সদৃশ অশটুকুতেই আবদ্ধ থাকে। তাই এর বেগ কোনভাবেই আলোর বেগের থেকে কম হতে পারে না, বেশি যত ইচ্ছা হতে পারে। ট্যাকিয়নের অস্তিত্ব যদি আসলেই থাকে, তারপরও তারা বিশেষ আপেক্ষিকতার মৌলিক নীতি মেনে চলবে, অর্থাৎ আলোর চেয়ে বেশি বেগে তথ্য সঞ্চালন করতে দেবে না। বর্তমানের অনেক বিজ্ঞান কল্পকাহিনীতে অবশ্য এর উল্টোটা লিখা হচ্ছে। Tipler, Paul Allen, 1933- (২০০৮)। Modern physics। Llewellyn, Ralph A. (5th ed সংস্করণ)। New York, NY: W.H. Freeman। আইএসবিএন 978-0-7167-7550-8। ওসিএলসি 155682829। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) উদ্ধৃতি শৈলী রক্ষণাবেক্ষণ: অতিরিক্ত লেখা (link) Feinberg, G. (১৯৬৭-০৭-২৫)। "Possibility of Faster-Than-Light Particles"। Physical Review (ইংরেজি ভাষায়)। 159 (5): 1089–1105। আইএসএসএন 0031-899X। ডিওআই:10.1103/PhysRev.159.1089। বিবকোড:1967PhRv..159.1089F।  The Faster Than Light (FTL) FAQ (from the Internet Archive) "Tachyon" from Eric Weisstein's World of Physics Tachyon entry from the Physics FAQ
বার্সেলোনা মেট্রো

বার্সেলোনা মেট্রো (স্পেনীয়: Metro de Barcelona) স্পেনের বার্সেলোনা শহরের পাতাল ট্রেন ব্যবস্থা। মূল ব্যবস্থার মোট রেলপথের দৈর্ঘ্য ১০২.৬ কিলোমিটার (৬৩.৮ মা) এবং এটিতে ৮টি লাইন এবং ১৪১টি বিরতিস্থল বা স্টেশন আছে। "Metropolitan Transport Authority - ATM"। ATM.cat। সংগ্রহের তারিখ ১৫ ফেব্রুয়ারি ২০১৭।  "Transport in figures - Basic transport data"। TMB। ৩১ ডিসেম্বর ২০১৩। সংগ্রহের তারিখ ৯ মে ২০১৪।  — length of TMB lines.
সমুদ্র সমতল

গড় সমুদ্র পৃষ্ঠকেই সংক্ষেপে সমুদ্র পৃষ্ঠ বলা হয়। একে ইংরেজিতে mean sea level (MSL) বা সি লেভেল বলা হয়। সমুদ্র পৃষ্ঠ হল, সমুদ্রের উপরিভাগের (সি সারফেস) গড় উচ্চতা, যে মানকে আদর্শ মান বিবেচনা করে ভূপৃষ্ঠের বিভিন্ন স্থানের উন্নতি-অবনতি (উঁচুনিচু) পরিমাপ করা হয়। গড় সমুদ্র পৃষ্ঠ (MSL) হল এক প্রকার উলম্ব উপাত্ত (vertical datum) – আদর্শিক/প্রমিত ভূতাত্ত্বিক উপাত্ত (standardized geodetic datum), যা ব্যবহার করা হয় তালিকা উপাত্ত হিসাবে (চার্ট ডেটাম) হিসাবে মানচিত্রাংকন বিদ্যায় ও সামুদ্রিক নৌচালন বিদ্যায়, অথবা বিমানচালনবিদ্যায়- সমুদ্র পৃষ্ট থেকে বায়ুমন্ডলীয় চাপ নির্ণয়ের মাধ্যমে উচ্চতার ক্রমাঙ্ক নির্ধারন, ফলত এ থেকে উড্ডয়নরত বিমানের উচ্চতা পরিমাপ করা হয়। মূলত গড় ভাটা ও জোয়ারের মধ্যবর্তী অবস্থানই হল সাধারণ ও সহজবোধ্য আদর্শ গড় সমুদ্রপৃষ্ঠ। সমুদ্র পৃষ্ঠ অনেক উপাদান দ্বারাই প্রভাবিত হতে পারে এবং ভূতাত্ত্বিক সময় মাত্রার উপর নির্ভর করে এর পরিচিতি। তবে, বিংশ শতাব্দী ও বর্তমান সহস্রাব্দে সমুদ্র পৃষ্ঠের উচ্চতা বৃদ্ধির কারণ বৈশ্বিক উঞ্চায়ন, এবং সমুদ্র পৃষ্ঠের যত্নশীল পরিমাপণ অন্তদৃষ্টি খোলে দিতে পারে চলমান জলবায়ু পরিবর্তন নিয়ে। যথাযথভাবে গড় সমুদ্র পৃষ্ঠ নির্ণয় করা খুবই দুরূহ ব্যাপার কেননা অনেক প্রভাবক দ্বারা এটি প্রভাবিত হয়। সমুদ্র পৃষ্ঠের ক্ষণিক পরিবর্তন নির্ভর করে স্থান ও সময়ের বিভিন্ন মাত্রার উপর। সমুদ্রের এই গতিশীলতা নির্ভর করে জোয়ার-ভাটা, বায়ু, বায়োমন্ডলীয় চাপ, মহাকর্ষীয় বলের স্থানিক পার্থক্য, তাপমাত্রা, লবণাক্ততা সহ আরও অনেক উপাদানের উপর। সমুদ্র পৃষ্ঠ নির্ণয়ের সবচেয়ে সহজ উপায় হলো, একটি নির্দিষ্ট জায়গার সমুদ্র পৃষ্ঠের গড় উচ্চতা নির্ণয় করা এবং এটিকে উপাত্ত হিসেবে ব্যবহার করা। যেমনঃ কোনো একটি জায়গার বিগত ১৯ বছরের সমুদ্র পৃষ্ঠ পর্যবেক্ষণে প্রাপ্ত তথ্যের গড় মানের সাহায্যে ওই জায়গার গড় সমুদ্র স্তর/সমুদ্র পৃষ্ঠ নির্ণয় করা হয়। প্রায় সময়ই গড় সমুদ্র পৃষ্ঠের এই মানটি নির্ধারণ করা হয় কোনো ভূমির সাহায্যে, আর তাই গড় সমুদ্র পৃষ্ঠের আপেক্ষিক পরিবর্তনের কারণে অথবা যে স্থানে টাইড গেজ (জোয়ার-ভাটার উচ্চতা মাপক যন্ত্র) রাখা হয়েছে সেই স্থানের উন্নতি অবনতির কারণে গড় সমুদ্র পৃষ্ঠের বাস্তব মান পরিবর্তিত হয়। যুক্তরাজ্যে অর্ডন্যান্স উপাত্তই হল গড় সমুদ্র পৃষ্ঠ, যা  নিউলিনের কর্নওয়ালে ১৯১৫ থেকে ১৯২১ সালের মধ্যে পরিমাপ করা হয়। ১৯২১ সালের পূর্বে, ভিক্টোরিয়া ডক, লিভারপুলে উলম্ব উপাত্তই গড় সমুদ্র সমতল/গড় সমুদ্র পৃষ্ঠ। রাশিয়ান সাম্রাজ্যের সময় থেকে, রাশিয়া ও এর অন্যান্য অংশগুলি (বর্তমানে স্বাধীন রাষ্ট্র), সমুদ্র পৃষ্ঠ পরিমাপ করা হত কনস্ট্যাড সমুদ্র গজের শুন্য (০) মাত্রা থেকে। হংকং-এ “এমপিডি” নামে একটি জরিপ দল যার পূর্ণরূপ হল ‘মিটারস এবাভ প্রিন্সিপাল ডাটাম’ এবং যা গড় সমুদ্র সমতলের ১.২৩০ মিটার নিচের অবস্থানকে বুঝায়। ফ্রান্সের মার্সিলিসে ম্যারেগ্রাফে নামক একজন ১৮৮৩ সাল পর্যন্ত ধারাবাকিকভাবে সমুদ্র পৃষ্ঠ পরিমাম করেন এবং  সমুদ্র পৃষ্ঠ সম্পর্কিত দীর্ধতম পর্যায়ক্রমিক উপাত্ত উপস্থাপন করেন। এটি ইউরোপে ও মূল আফ্রিকাতে সমুদ্র পৃষ্ঠ হিসেবে রাষ্ট্রীয়ভাবে ব্যবহৃত হত। স্পেনে সমুদ্র সমতল থেকে উপরের বা নিচের উচ্চতা পরিমাপ করার প্রমাণ গেজটি অ্যালিকান্তে অবস্থিত। ইউরোপের অন্যত্র প্রমাণ উলম্ব উচ্চতা (ইউরোপিয়ান প্রমাণ উলম্ব পদ্ধতি) আমস্টারডাম পেলি স্থাপন করা হয়েছে, ১৬৯০ সালের দিকে। টিওপিইএক্স/পসিইডন উৎক্ষেপনের পর ১৯৯২ সাল থেকে স্যাটেলাইট অলটিমিটারের সাহায্যে আরও সূক্ষভাবে সমুদ্র পৃষ্ঠ পরিমাপ করা সম্ভব হচ্ছে। নাসা এবং সিএনইস এর একটি যৌথ অভিযান।
বিলবাও মেট্রো

বিলবাও মেট্রো স্পেনের বিলবাও শহরের দ্রুতগামী গণপরিবহন ব্যবস্থা। ১৯৯৫ সালে এর কার্যক্রম শুরু হয়। এটিতে তিনটি লাইনে ৪৮টি স্টেশন আছে। প্রতিবছর প্রায় ৯ কোটি যাত্রী এই ব্যবস্থাটি ব্যবহার করেন। "Metro in figures - Network features"। Metro Bilbao S.A.। ২০১৩-১০-১৮ তারিখে মূল থেকে আর্কাইভ করা। সংগ্রহের তারিখ ২০১৪-০৫-১৩।
অসিতকুমার বন্দ্যোপাধ্যায়

অসিতকুমার বন্দ্যোপাধ্যায় (৩রা জুন, ১৯২০ – ২১শে মার্চ, ২০০৩) বাংলা সাহিত্যের ইতিহাসকার, বিশিষ্ট অধ্যাপক, গবেষক ও পশ্চিমবঙ্গ বাংলা আকাদেমির ভূতপূর্ব সভাপতি। নয় খণ্ডে প্রকাশিত তার বাংলা সাহিত্যের ইতিবৃত্ত একটি হিমালয়-প্রতিম কীর্তি এবং এই গ্রন্থখানির জন্য তিনি সারস্বত সমাজে শ্রদ্ধার বিশেষ শ্রদ্ধার আসন অধিকার করেন। অসিতকুমার বন্দ্যোপাধ্যায়ের জন্ম বর্তমান উত্তর চব্বিশ পরগনা জেলার বনগাঁ মহকুমার নকফুলে মাতুলালয়ে। পিতা অক্ষয়কুমার বন্দ্যোপাধ্যায়, মাতা চারুবালা দেবী। ১৯২৫ খ্রিস্টাব্দ থেকে তারা হাওড়ায় বসবাস করতে থাকেন। ১৯৩৮ সালে হাওড়া জিলা স্কুল থেকে বাংলায় ৭৭% নম্বর সহ জেলায় এই বিষয়ে প্রথম হয়ে ম্যাট্রিক পাশ করেন। এরপর রিপন কলেজ (অধুনা সুরেন্দ্রনাথ কলেজ) থেকে আইএ পরীক্ষায় বাংলা ও আসামের পরীক্ষার্থীদের মধ্যে প্রথম স্থান অধিকার করেন। তারপর কলকাতা বিশ্ববিদ্যালয় থেকে বাংলা সাহিত্য নিয়ে বিএ ও এমএ পরীক্ষায় (১৯৪৫ খ্রিস্টাব্দে) প্রথম শ্রেণীতে প্রথম হয়ে স্বর্ণপদক লাভ করেন। কলেজ জীবনেই ১৯৪১-৪২ সালে সায়গণ থেকে প্রদত্ত নেতাজি সুভাষচন্দ্র বসুর বক্তৃতাগুলো বঙ্গানুবাদ করে ফরোয়ার্ড পত্রিকায় ছাপতে থাকেন। ছাত্রাবস্থাতেই তার গল্প দেশ ও অদ্বৈত মল্লবর্মণের ‘নবশক্তি’ পত্রিকায় প্রকাশিত হতে থাকে। ১৯৪৫ সালে এমএ পাশ করে সেই বছরেই নবদ্বীপ বিদ্যাসাগর কলেজে অধ্যাপনা শুরু করেন। পরে রিপন কলেজে ও ১৯৫৭ সালে কলকাতা বিশ্ববিদ্যালয়ের বাংলা বিভাগে যোগ দেন। উক্ত বিশ্ববিদ্যালয়ের শরৎচন্দ্র চট্টোপাধ্যায় অধ্যাপক হয়েছিলেন তিনি। ১৯৮৫ সালে বিশ্ববিদ্যালয় থেকে অবসর নেন অসিতকুমার। ২০০২ সালে অন্নদাশঙ্কর রায়ের মৃত্যুর পর পশ্চিমবঙ্গ বাংলা আকাদেমির সভাপতির পদে বৃত হন ও আমৃত্যু সেই পদে বহাল থাকেন। অসিতকুমার বন্দ্যোপাধ্যায়ের শ্রেষ্ঠ কীর্তি বাংলা সাহিত্যের ইতিবৃত্ত, নয় খণ্ডে প্রকাশিত বাংলা সাহিত্যের বিস্তারিত ইতিহাসগ্রন্থ। এই গ্রন্থের দুটি সহজপাঠ্য সংস্করণ বাংলা সাহিত্যের সম্পূর্ণ ইতিবৃত্ত ও বাংলা সাহিত্যের সংক্ষিপ্ত ইতিবৃত্তও তার রচনা। তার রচিত অন্যান্য গ্রন্থগুলি বাংলার নবজাগরণ বিষয়ে রচিত। এগুলির মধ্যে উল্লেখযোগ্য – ঊনবিংশ শতাব্দীর প্রথমার্ধ ও বাংলা সাহিত্য, বাংলা সাহিত্যে বিদ্যাসাগর, সাহিত্য জিজ্ঞাসায় রবীন্দ্রনাথ হাওড়া শহরের ইতিহাস(২ খণ্ড) ইত্যাদি। তার সম্পাদিত গ্রন্থগুলির মধ্যে শ্রেষ্ঠ গল্প শ্রেষ্ঠ লেখক, জীবনের গল্প গল্পের জীবন, সত্যেন্দ্র রচনাবলী, বিদ্যাসাগর রচনাবলী, সঞ্জীব রচনাবলী উল্লেখযোগ্য। স্মৃতি বিস্মৃতির দর্পনে নামে তার একটি আত্মকথাও রয়েছে। এছাড়া ভারতীয় পণ্ডিত বেদ প্রকাশ উপাধ্যায় রচিত কল্কি অবতার ও মোহাম্মদ সাহেব বইটি গবেষণা পূর্বক হিন্দুধর্মগ্রন্থ বেদ ও পুরাণে মুহাম্মদ নামে অনুবাদ ও সম্প্রসারণ করেন তিনি। পশ্চিমবঙ্গ বাংলা আকাদেমির সভাপতিত্ব করা ছাড়াও তিনি এশিয়াটিক সোসাইটির বাংলা ভাষা ও সাহিত্যের বঙ্কিমচন্দ্র চট্টোপাধ্যায় গবেষক ছিলেন। একাধিকবার সম্মেলন উপলক্ষে ও অতিথি-অধ্যাপনার জন্য বিদেশেও গিয়েছেন। ১৯৮১ সালে অক্সফোর্ড বিশ্ববিদ্যালয়ে আন্তর্জাতিক বুদ্ধমহাভাব মহাসম্মেলনে যোগ দেন এবং ১৯৯৬ সালে অ্যারিজোনা বিশ্ববিদ্যালয়ে অতিথি অধ্যাপক হিসাবে ভাষণ দেন। চিন্তাবিদ ও গবেষক হিসাবে একাধিক পুরস্কার ও সম্মানে ভূষিত হয়েছেন অসিতকুমার। তার স্ত্রী হাওড়া গার্লস কলেজের ইতিহাসের অধ্যাপিকা বিনীতা গঙ্গোপাধ্যায় (২৯/০১/১৯২৫ - ১৫/০৪/২০০৬) ঐতিহাসিক উপন্যাস,গল্প ভ্রমণকাহিনী লিখেছেন সুকন্যা ছদ্মনামে । অঞ্জলি বসু সম্পাদিত, সংসদ বাঙালি চরিতাভিধান, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ৪৩, আইএসবিএন ৯৭৮-৮১-৭৯৫৫-২৯২-৬ বাঙালি চরিতাভিধান, দ্বিতীয় খণ্ডের সংযোজন, অঞ্জলি বসু সম্পাদিত, সাহিত্য সংসদ, কলকাতা, ২০০৪
ঔষধনির্মাণ শিল্প

ঔষধনির্মাণ শিল্প বা সংক্ষেপে ঔষধ শিল্প একটি বৃহৎ শিল্প যার দায়িত্ব মানুষ ও পশুর জন্য ব্যবহারযোগ্য ঔষধ আবিষ্কার, উদ্ভাবন, নির্মাণ, শিল্পোৎপাদন ও বাজারজাতকরণ। ঔষধগুলি সাধারণত সূঁচের মাধ্যমে প্রবেশযোগ্য তরল কিংবা মুখ দিয়ে ভক্ষণযোগ্য কঠিন রূপে থাকে। ঔষধগুলির উদ্দেশ্য রোগ নিরাময় করা, রোগ প্রতিষেধক টীকা হিসেবে কাজ করা কিংবা রোগের উপসর্গের উপশম করা। ঔষধনির্মাতা ব্যবসা প্রতিষ্ঠানগুলি ঔষধবিজ্ঞান ও (ঔষধের) রোগ-নিরাময়বিদ্যা সংক্রান্ত গবেষণাগুলি পরিচালনা করে ও এগুলির পৃষ্ঠপোষকতা করে, যাতে বিদ্যমান মানবরোগ ও পশুরোগগুলির জন্য নতুন ঔষধ তৈরি বা বিদ্যমান ঔষধের উন্নতিসাধন করা যায়। সামগ্রিকভাবে পশ্চিমা ঔষধনির্মাণ শিল্প অনেক রোগের নিরাময়কারী ঔষধ আবিষ্কার করলেও নিম্ন-আয়ের দেশগুলিতে যেসব রোগের প্রাদুর্ভাব বেশি যেমন ম্যালেরিয়া, যক্ষ্মা, ইত্যাদির জন্য কম দামের সহজলভ্য ঔষধ নির্মাণে ধীরগতির পরিচয় দিয়েছে। ঔষধনির্মাতা ব্যবসা প্রতিষ্ঠানগুলি অবাণিজ্যিক বা মার্কাহীন ঔষধ কিংবা মার্কাযুক্ত ঔষধ নিয়ে কাজ করতে পারে। ঔষধের কৃতিসত্ব (প্যাটেন্ট), পরীক্ষণ, নিরাপত্তা, কার্যকারিতা এবং বাজারজাতকরণ সংক্রান্ত বিভিন্ন ধরনের আইন ও বিধিমালা এই ঔষধ নির্মাতা ব্যবসা প্রতিষ্ঠানগুলির উপর প্রযুক্ত হয়। McGuire, John L.; Hasskarl, Horst; Bode, Gerd; Klingmann, Ingrid; Zahn, Manuel (২০০৭)। Ullmann's Encyclopedia of Industrial Chemistry। আইএসবিএন 978-3527306732। ডিওআই:10.1002/14356007.a19_273.pub2।  Bozenhardt, Erich H.; Bozenhardt, Herman F. (১৮ অক্টোবর ২০১৮)। "Are You Asking Too Much From Your Filler?"। Pharmaceutical Online (Guest column)। VertMarkets। সংগ্রহের তারিখ ৩০ অক্টোবর ২০১৮। The core mission of the pharmaceutical industry is to manufacture products for patients to cure them, vaccinate them, or alleviate a symptom, often by manufacturing a liquid injectable or an oral solid, among other therapies.  Miquel Porta (২০১৮), John M. Last, সম্পাদক, A Dictionary of Public Health (2 সংস্করণ), Oxford University Press উদ্ধৃতি টেমপ্লেট ইংরেজি প্যারামিটার ব্যবহার করেছে (link) ঔষধনির্মাণ বিজ্ঞান ঔষধ প্রস্তুতি ও ব্যবহার বিজ্ঞান ("ফার্মেসি")
উসমান সেমবেন

উসমান সেমবেন (ফরাসি: Ousmane Sembène) (১লা জানুয়ারি, ১৯২৩ - ৯ই জুন, ২০০৭) বিখ্যাত সেনেগালীয় চলচ্চিত্র পরিচালক, প্রযোজক ও লেখক। সাহিত্যের জগতে অনেকেই তাকে ফরাসি ধরনে সেমবেন উসমান নামে ডাকেন। তাকে আফ্রিকা মহাদেশের অন্যতম সেরা লেখক হিসেবে স্বীকৃতি দেয়া হয়। পাশাপাশি তাকে মাঝেমাঝেই "আফ্রিকান চলচ্চিত্রের জনক" অভিধায় ভূষিত করা হয়। Borom Sarret (১৯৬৩) Niaye (১৯৬৪) La Noire de... (১৯৬৬) Mandabi (১৯৬৮) ক্ষালা (Xala - ১৯৭৪) Ceddo (১৯৭৭) Camp de Thiaroye (১৯৮৮) Guelwaar (১৯৯২) Faat Kiné (২০০০) Moolaadé (২০০৪) Le docker noir (১৯৫৬) - ইংরেজি নাম The Black Docker (১৯৮৭) O pays, mon beau peuple! (১৯৫৭) Les bouts de bois de Dieu (১৯৬০) - ইংরেজি নাম God's Bits of Wood (১৯৯৫) Voltaïque (১৯৬২) - ইংরেজি নাম Tribal Scars (১৯৭৫) L’Harmattan (১৯৬৪) Le mandat, précédé de Vehi-Ciosane (১৯৬৬) - ইংরেজি নাম The money-order : with, White genesis (১৯৮৭) ক্ষালা (১৯৭৩) - বঙ্গানুবাদের নাম ঋণ Le dernier de l'Empire, L'Harmattan (১৯৮১) - ইংরেজি নাম The last of the Empire: A Senegalese (১৯৮৩) Niiwam (১৯৮৭) - ইংরেজি নাম Niiwam and Taaw: Two Novellas (১৯৯২) Samba Gadjigo (৬ মে ২০১০)। Ousmane SembÃ ̈ne: The Making of a Militant Artist। Indiana University Press। পৃষ্ঠা 7। আইএসবিএন 978-0-253-00426-0। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Ousmane Sembene, 84; Senegalese hailed as 'the father of African film'"। Los Angeles Times। ২০০৭-০৬-১৪। সংগ্রহের তারিখ ২০১৭-১১-১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Ousmane Sembène: Biography and works at Emory University ইন্টারনেট মুভি ডেটাবেজে উসমান সেমবেন (ইংরেজি) OUSMANE SEMBENE: THE LIFE OF A REVOLUTIONARY ARTIST (New York Times, 11 June 2007) Obituary: Ousmane Sembène, 84, Dies; Led Cinema's Advance in Africa The articles on Sembene on the Africultures website Ousmane Sembene: Interviews. Preface on the missingimage website.